Na temelju članka 185. stavka 1., a u vezi s člankom 28. stavkom 5. točkom 1. i stavkom 6. Zakona o osnovama sustava obrazovanja i odgoja („Službeni glasnik RS“, broj: 88/17, 27/18 – dr. zakon, 10/2019, 27/2018 – dr. zakon, 6/2020, 129/2021, 92/23 i 19/25), članaka 15. i 16. stavka 2., članka 24. stavka 2. i članka 37. stavka 4. Pokrajinske skupštinske odluke o pokrajinskoj upravi („Službeni list AP Vojvodine“, broj: 37/14, 54/14 – dr. odluka, 37/16, 29/17, 24/2019, 66/2020 i 38/2021), zamjenica pokrajinskog tajnika za obrazovanje, propise, upravu i nacionalne manjine – nacionalne zajednice, na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 001642201 2024 09427 002 001 000 001 04 007 od 10. 6. 2024. godine, donosi:

**PRAVILNIK**

**O IZMJENI PRAVILNIKA O ŠKOLSKOM KALENDARU ZA SREDNJE ŠKOLE SA SJEDIŠTEM NA TERITORIJU AUTONOMNE POKRAJINE VOJVODINE ZA ŠKOLSKU 2024./2025. GODINU**

**Članak 1.**

U Pravilniku o školskom kalendaru za srednje škole sa sjedištem na teritoriju Autonomne Pokrajine Vojvodine za školsku 2024./2025. godinu („Službeni list AP Vojvodine“, broj: 27/2024 i 36/2024) u članku 3. stavak 4. mijenja se i glasi:

„Iznimno, u slučaju kada nije moguće da gimnazije i stručne škole ostvare obvezne oblike obrazovno-odgojnog rada u punom broju nastavnih tjedana i nastavnih dana na godišnjoj razini, nastava se izvodi dok se ne ostvari najmanje 2/3 nastavnih dana, kako bi se ostvarili ključni ciljevi i očekivani ishodi u okviru nastavnih predmeta.”

**Članak 2.**

U članku 4. dodaje se stavak 6. koji glasi:

„Iznimno, drugo polugodište za učenike IV. razreda gimnazije i za učenike III. razreda trogodišnjeg i IV. razreda četverogodišnjeg obrazovanja stručnih škola, završava se do petka, 27. lipnja 2025. godine.”

**Članak 3.**

U članku 5. dodaje se stavak 7. koji glasi:

„Iznimno, za učenike I., II. i III. razreda gimnazija i četverogodišnjih stručnih škola i učenike I. i II. razreda trogodišnjih stručnih škola, ljetni odmor počinje najkasnije u ponedjeljak, 21. srpnja 2025.”

**Članak 4.**

Članak 9. se briše.

**Članak 5.**

Tablični pregled kalendara obrazovno-odgojnog rada srednjih škola, za školsku 2024./2025. godinu, tiskan je uz ovaj pravilnik i čini njegov sastavni dio.

**Članak 6.**

Ovaj Pravilnik stupa na snagu narednog dana od dana objave u „Službenom listu AP Vojvodine“, a shodno članku 53. stavku 2. Zakona o državnoj upravi („Službeni glasnik RS“, broj: 79/05, 101/07, 95/10, 99/14, 47/18 i 30/10 – dr. zakon), bit će objavljen i u „Službenom glasniku RS“.

Pokrajinsko tajništvo za obrazovanje, propise, upravu i nacionalne manjine –

nacionalne zajednice

Klasa: 001796018 2024 09427 001 001 000 001

U Novom Sadu, 8. 5. 2025. godine.

**P.O. POKRAJINSKOG TAJNIKA**

**ZAMJENICA POKRAJINSKOG TAJNIKA**

**Slađana Bursać**